RESOLUCIÓN do 29 de xullo de 2016, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do tribunal que elaborará, supervisará e avaliará as probas para a concesión dos premios extraordinarios de educación secundaria obrigatoria ao rendemento académico correspondentes ao curso 2015/16, e se ditan instrucións para a realización das probas correspondentes.
Consellería de Cultura, Educación e Ordenación Universitaria — III. Outras disposicións — 09/08/2016

De conformidade co establecido no artigo 9 e en virtude da autorización da disposición derradeira primeira da Orde do 7 de xullo de 2016 pola que se convocan os premios extraordinarios de educación secundaria obrigatoria ao rendemento académico correspondentes ao curso 2015/16 (DOG do 27 de xullo),
Primeiro. Designar os membros do tribunal para elaborar, supervisar e avaliar as probas para a concesión dos premios extraordinarios de educación secundaria obrigatoria ao rendemento académico correspondentes ao curso 2015/16 e facer pública a súa composición, que é a que figura no anexo desta resolución.
Segundo. Fixar a data, horario, lugares de realización das probas e condicións de presentación dos candidatos e das candidatas.
1. As probas celebraranse o día 9 de setembro de 2016 de acordo co seguinte horario:
– 9.15 horas, presentación dos candidatos e das candidatas.
– 10.00 a 12.00 horas, primeira parte da proba.
– 12.30 a 14.30 horas, segunda parte da proba.
2. Centros en que se realizarán as probas.
Provincia da Coruña:
– CIFP Someso. Rúa Someso nº 6, A Coruña.
Provincia de Lugo:
– IES Sanxillao. Avenida das Fontiñas, nº 171, Lugo.
Provincia de Ourense:
– IES Ramón Otero Pedrayo. Rúa Padre Feixoo, nº 12, Ourense.
Provincia de Pontevedra:
– IES Sánchez Cantón. Avenida Raíña Victoria, Pontevedra.
Terceiro. Presentación dos candidatos e das candidatas
a) Os candidatos e as candidatas deberán realizar as probas, con carácter xeral, na provincia a que pertenza o centro educativo en que se atope o seu expediente académico. A Dirección Xeral de Educación, Formación Profesional e Innovación Educativa poderá autorizar cambios de sede por causas debidamente xustificadas.
b) Para a realización das probas os candidatos e as candidatas acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 29 de xullo de 2016
Titulares:
Presidenta titular: María del Carmen Cimadevila Cea, subdirectora xeral de Inspección, Avaliación e Calidade do Sistema Educativo.
Vogal titular 1ª: María Concepción Aramburu Sánchez, inspectora de Educación.
Vogal titular 2º: Federico Pérez Morán, inspector de Educación.
Vogal titular 3º: Delfín Caseiro Nogueiras, inspector de Educación.
Vogal titular 4º: Raimundo José Naveira Zapata, inspector de Educación.
Suplentes:
Presidente suplente: Manuel Vila López, subdirector xeral de Ordenación e Innovación Educativa e Formación do Profesorado.
Vogal suplente 1º: Iván Mira Fernández, inspector de Educación.
Vogal suplente 2ª: Josefa Peña Vázquez, inspectora de Educación.
Vogal suplente 3º: Amancio Novoa Santos, inspector de Educación.
Vogal suplente 4º: Margarita Pérez Froiz, inspectora de Educación.